turjo4nis/wikipedia-bn-dump-20250701 huggingface dataset:
নব্যপ্রস্তরযুগ

নব্যপ্রস্তরযুগ বা নবপোলিয় যুগ  হলো প্রস্তর যুগের শেষ অধ্যায়, যখন পাথরের অস্ত্রশস্ত্র ও ব্যবহার্য দ্রব্যাদির চরম উন্নতি সাধিত হয়েছিল। এএসপিআরও (ASPRO) কালপঞ্জি মতে, খ্রিস্টপূর্ব ১০,২০০ অব্দে  মধ্যপ্রাচ্যের কিছু অঞ্চলে এবং পরবর্তীতে পৃথিবীর অন্যান্য অঞ্চলে এই যুগের সূচনা ঘটে। খ্রিস্টপূর্ব ৪,০০০ অব্দ থেকে ২,৫০০ অব্দের মধ্যে এই যুগের সমাপ্তি ঘটে। প্রথাগতভাবে এই যুগ হচ্ছে প্রস্তর যুগের সমাপ্তি। নব্যপ্রস্তর যুগ হলোসিন এপিপ্যালিওলিথিক যুগ অনুসরণ করে আসে এবং কৃষিকাজের সূচনাকালে নবপোলীয় বিপ্লব ঘটে এবং এই সময়টাই নব্যপ্রস্তর যুগের শুরু। ধাতুর ব্যবহার শুরু হলে এই যুগ শেষ হয় এবং ব্রোঞ্জ যুগ, তাম্র যুগ এবং কোনো কোনো ভৌগোলিক অঞ্চলে লৌহ যুগ শুরু হয়। এই যুগে মানুষের আচরণ এবং সংস্কৃতিতে প্রগতি এবং পরিবর্তন দেখা যায়, যার মধ্যে ছিল বন্য ও গৃহজাত শস্যের ব্যবহার এবং বন্য পশুকে গৃহপালিত পশুতে রূপান্তর। ধারণা করা হয় যে, নব্যপ্রস্তর যুগ শুরু হয় লেভ্যান্টে (জেরিকো, বর্তমানে পশ্চিম তীর) খ্রিস্টপূর্ব ১০,২০০ - ৮,৮০০ অব্দে।

তথ্যসূত্র

ইতিহাস
বিশ্বের ইতিহাস
লৌহ যুগ
হলোসিন
ঐতিহাসিক যুগ
ফাউদ বাক্কাস

শেখ ফাউদ আহামুল ফাসিয়েল বাক্কাস (; জন্ম: ৩১ জানুয়ারি, ১৯৫৪) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার ও কোচ। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। ১৯৭৮ থেকে ১৯৮৩ সময়কালে সংক্ষিপ্ত সময়ের জন্যে ওয়েস্ট ইন্ডিজে পক্ষে আন্তর্জাতিক ক্রিকেটে প্রতিনিধিত্ব করেছেন।

দলে তিনি মূলতঃ ডানহাতি ব্যাটসম্যান ছিলেন। পাশাপাশি মিডিয়াম-পেস বোলিংয়ে পারদর্শী। এছাড়াও মার্কিন যুক্তরাষ্ট্র ক্রিকেট দলে খেলেছেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ডেমেরারা ও গায়ানা এবং দক্ষিণ আফ্রিকান ক্রিকেটে ওয়েস্টার্ন প্রভিন্স, বর্ডার ও ইম্পালাস দলে প্রতিনিধিত্ব করেছেন ফাউদ বাক্কাস।

খেলোয়াড়ী জীবন 
২৪ বছর বয়সে ১৫ এপ্রিল, ১৯৭৮ তারিখে ওয়েস্ট ইন্ডিজের পক্ষে তার টেস্ট অভিষেক ঘটে। ১৯৭৭-৭৮ মৌসুমে দলের প্রতিপক্ষ ছিল অস্ট্রেলিয়া। তবে ১৯৭৮-৭৯ মৌসুমে ভারতের বিপক্ষে তিনি উল্লেখযোগ্য সফলতা লাভ করেন। দ্বিতীয় টেস্টে ৯৬ ও ৬ষ্ঠ টেস্টে নিজস্ব সর্বোচ্চ ও একমাত্র সেঞ্চুরি (২৫০) করেন। কিন্তু পরবর্তী ১৯ টেস্টে তার গড় রান ছিল মাত্র ২৬.০৬। তন্মধ্যে ৭বার শূন্য রান পেয়েছেন। ফলশ্রুতিতে ১৯৮১-৮২ মৌসুমে অস্ট্রেলিয়া সফর থেকে বাদ পড়েন।

১৯৭৭ থেকে ১৯৮৩ সময়কালে ওয়েস্ট ইন্ডিজের পক্ষে ২৯টি একদিনের আন্তর্জাতিকে অংশ নেন। ২৬.৬০ গড়ে সর্বোচ্চ রান তোলেন ৮০। তাসত্ত্বেও, দুইবার ম্যান অব দ্য ম্যাচের পুরস্কার পেয়েছেন। ১৯৮৩ সালের ক্রিকেট বিশ্বকাপের সদস্য থাকা অবস্থায় রানার্স-আপ হয় তার দল।

যুক্তরাষ্ট্রে অভিবাসন 
পরবর্তীতে মার্কিন যুক্তরাষ্ট্রে চলে যান ও মার্কিন দলে অধিনায়কত্ব করেন। ১৯৯৭ ও ২০০১ সালের আইসিসি ট্রফি প্রতিযোগিতায় অংশ নেন তিনি।

তথ্যসূত্র

আরও দেখুন 
 ডেসমন্ড হেইন্স
 ওয়েস্ট ইন্ডিজ ক্রিকেট দল
 মার্কিন যুক্তরাষ্ট্র জাতীয় ক্রিকেট দল
 টেস্ট ও প্রথম-শ্রেণীর ক্রিকেটে জোড়া শূন্য রান

বহিঃসংযোগ 
 
 

১৯৫৪-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্টার্ন প্রভিন্সের ক্রিকেটার
গায়ানি ক্রিকেটার
গায়ানার ক্রিকেটার
বর্ডারের ক্রিকেটার
ডেমেরারার ক্রিকেটার
মার্কিন ক্রিকেটার
মার্কিন যুক্তরাষ্ট্র জাতীয় ক্রিকেট দলের অধিনায়ক
মার্কিন ক্রিকেট কোচ
মার্কিন যুক্তরাষ্ট্র জাতীয় ক্রিকেট দলের কোচ
মার্কিন যুক্তরাষ্ট্রে অভিবাসী
ইন্দো-গায়ানীয় ব্যক্তি
গায়ানার ক্রিকেট কোচ
জর্জটাউনের (গায়ানা) ক্রীড়াবিদ
১৯৭৯ ক্রিকেট বিশ্বকাপের ক্রিকেটার
হরি তুমা হরো

হরি তুমা হরো হল ১৫শ শতাব্দীর ভক্তিবাদী কবি মীরাবাঈ রচিত একটি হিন্দি ভজন। এটি ছিল মহাত্মা গান্ধীর প্রিয় গান। তিনি এটি তার সর্বশেষ জন্মদিন উপলক্ষে এম. এস. সুব্বুলক্ষ্মীকে অনুরোধ করেছিলেন গানটি গেয়ে শোনানোর জন্য।

বিষয়বস্তু 
"হরি তুম হরো জনকি পীর" হল নারায়ণের উদ্দেশ্যে একটি প্রার্থনা। এই প্রার্থনা আর্ত ও পীড়িতের দুঃখ দূর করার জন্য নারায়ণের কাছে প্রার্থনা করা হয়েছে।

ইতিহাস 
এম. এস. সুব্বুলক্ষ্মী পূর্বে দিল্লিতে মহাত্মা গান্ধীর সঙ্গে দেখা করতে গিয়ে তাকে রামধুন শুনিয়েছিলেন। সেই সময় গান্ধী তাকে এই গানটি গাইতে বলেছিলেন। সুব্বুলক্ষ্মী বলেছিলেন, তিনি এই গানটির সঙ্গে পরিচিত নন। তিনি অন্য কোনো বিশিষ্ট গায়ককে দিয়ে গানটি গাওয়ানোর প্রস্তাব দিয়েছিলেন। কিন্তু গান্ধী বলেন যে, তিনি সুব্বুলক্ষ্মী ছাড়া অন্য কারোর কণ্ঠে গানটি শুনতে রাজি নন। তখন সুব্বুলক্ষ্মী তার বন্ধুদের সাহায্যে গানটি শিখে নেন। তারপর ১ অক্টোবর মধ্যরাতে তিনি মাদ্রাজের অল ইন্ডিয়া রেডিওর স্টুডিওতে গানটি রেকর্ড শুরু করেন। ২ অক্টোবর রাত ২টোয় রেকর্ডিং শেষ হয়। সেইদিনই গানটি বিমানে দিল্লিতে আনা হয় এবং ১৯৪৭ সালের ২ অক্টোবর গান্ধীর ৭৮তম জন্মদিনের সন্ধ্যায় এটি তাকে শোনানো হয়।

কয়েক মাস পর, ১৯৪৮ সালের ৩০ জানুয়ারি অল ইন্ডিয়া রেডিওতে গান্ধীর হত্যাকাণ্ডের খবর সম্প্রচারের পর বারবার সুব্বুলক্ষ্মীর এই রেকর্ডটি বাজানো হয়েছিল।

আরও দেখুন 
 "বৈষ্ণব জন তো"
 "রঘুপতি রাঘব রাজা রাম"

তথ্যসূত্র 

ভারতীয় সঙ্গীত
হিন্দু সঙ্গীত
ভক্তি আন্দোলন
বৈষ্ণবধর্ম
মহাত্মা গান্ধীর সাংস্কৃতিক চিত্রায়ণ
ভারতীয় গান
হিন্দু ভক্তিমূলক গান
বৈষ্ণব সম্প্রদায়
পিন্ডো পর্বত

পিন্ডো () হল গ্যালিসিয়ার কার্নটের করুনায় অবস্থিত একটি ৬২৭ মিটার উচ্চতাবিশিষ্ট স্তূপপর্বত।<ref>" The share is higher Moa peak (627 meters),   'Great Galician Encyclopedia Silverio Cañada' 'DVD.</ref>

পিন্ডো প্রাকৃতিকভাবে কার্নোটা সৈকতের কার্নোট - ম্ন্টে পিন্ডোর সাথে সংযুক্ত, যা নেচারা ২০০০ এবং কমিউনিটি ইম্পর্ট্যান্স সাইটভুক্ত। এই অঞ্চলের ক্ষেত্রফল ৪  ৬২৯ হেক্টর এবং রিয়া দে করকুবিয়ন ও রিয়া দে মুরস ই নোইয়া এর মাঝের কার্নোট, ম্যাজারিকস, ইইসি এবং ডাম্ব্রিয়া পৌরসভাগুলোকে ধারণ করে।

 ব্যুৎপত্তি পিন্ডো শব্দটির উৎপত্তি ঘটেছে সম্ভবত সেলটিক ভাষার বিন ডুব (অর্থঃ অন্ধকার শীর্ষ) থেকে।

যুক্তরাষ্ট্রের স্ট্যানফোর্ড বিশ্ববিদ্যালয়ের ভাষাতত্ত্ব বিভাগের গবেষক জেমস জে. ডুরানসহ আরো অনেকের মতানুসারে পিন্ডো শব্দটি গ্যালিলিয় সেলটিক ভাষা থেকে উদ্ভূত হয়েছে, যা রোমান কর্তৃক গ্যালিসিয়া অধিকার করে নেয়ার আগ পর্যন্ত প্রচলিত ছিল। গ্যালিলিয় সেলটিক ভাষা'র বিন (আইরিশ গ্যালিলিয়; অর্থঃ শীর্ষ) কিংবা ডুভ'' (অন্ধকার কোন কিছু বোঝাতে ব্যবহৃত বিশেষণ) থেকে এসেছে। রোমানরা অবশ্য এর নাম দেন সেলটিক সুপারটামার্সি।

এছাড়াও গবেষকেরা কার্নোটের সাথে সাদৃশ্যপূর্ণ বেশকিছু পাহাড় খুঁজে পান, যেমন আয়ারল্যান্ডের বিন ডুভ পর্বত এবং স্কটল্যান্ডের বেইন ডুভ পর্বত।

গ্যালারি

টীকা

তথ্যসূত্র

তথ্যসূত্র

অন্যান্য নিবন্ধ 
 ইজারো জলপ্রপাত
 গ্যালিসিয়া পর্বত

বহিঃসংযোগ 
 www.montepindo.gal 
 পিন্ডো পর্বত তুর্গালিসিয়া পাতায় পিন্ডো পর্বত।

গ্যালিসিয়ার পর্বত
কার্নোট
তীর্থযাত্রা
গোসুদার্স্তভেন্নি ব্যাংক রোসিয়োস্কোয় ইম্পেরি

রুশ সাম্রাজ্যের কেন্দ্রীয় ব্যাংক () ছিলো জার-এর আমলে রাশিয়ার মূল ব্যাংক, যা ১৮৬০ সালে প্রতিষ্ঠিত হয়ে ১৯১৭ সালে রুশ বিপ্লবের পর রাষ্ট্র কর্তৃক অধিগৃহীত হওয়ার পূর্ব পর্যন্ত কার্যকর ছিলো।

গঠনের পটভূমি 

সম্রাট দ্বিতীয় আলেকজান্ডারের সভাসদদের মতামতানুসারে রাষ্ট্রীয় বাণিজ্যিক ব্যাংকের উপর নির্ভর করে ১৮৬০ সালের ১২ জুন রাষ্ট্রীয় ব্যাংক প্রতিষ্ঠিত হয়। এই সভাসদবর্গ ব্যাংকের বিধি-বিধানও প্রণয়ন করেন। বিধি অনুসারে, এটি ছিলো একটি রাষ্ট্রীয় মালিকানাধীন ব্যাংক যা বাণিজ্য ও শিল্পক্ষেত্রে স্বল্পমেয়াদী ঋণ দানের উদ্দেশ্যে প্রতিষ্ঠিত।

১৯১৭ সালের প্রথম দিকে এর ১১টি শাখা, ১৩৩টি স্থায়ী ও ৫টি অস্থায়ী কার্যালয় এবং ৪২টি সংস্থার মাধ্যমে তার কার্যাবলী পরিচালনা করতো। ১৯১৭ সালের ৭ নভেম্বর এটি অধিগৃহীত হয়ে ১৯২২ সাল পর্যন্ত 'আরএসএফএসআর গণ ব্যাংক' এবং এরপর থেকে ১৯৯১ সাল পর্যন্ত 'ইউএসএসআর রাষ্ট্রীয় ব্যাংক' নামে পরিচিত হয়। ১৯৯১ সালে সোভিয়েত ইউনিয়ন ভেঙে যাবার পর রাশিয়া ফেডারেশন কেন্দ্রীয় ব্যাংক নামে একটি নতুন কেন্দ্রীয় ব্যাংক প্রতিষ্ঠিত হয়।

গভর্ণর  
১৮৬০ সালে প্রতিষ্ঠার পর হতে ১৯১৭ সালে বিলুপ্তের পূর্ব পর্যন্ত মোট ৮ জন ব্যক্তি 'রুশ সাম্রাজ্যের কেন্দ্রীয় ব্যাংক'-এর গভর্নর হিসাবে দায়িত্ব পালন করেছেন:
 ১৮৬০ - ১৮৬৬: আলেকজেন্ডার ভন স্টিগলিট্জ
 ১৮৬৬ - ১৮৮১: য়্যুভনিয়ে লামান্সকি (১৮৬৭ পর্যন্ত 'ভারপ্রাপ্ত' হিসাবে)
 ১৮৮১ - ১৮৮৯: এ্যালেক্সি টিমসেন
 ১৮৮৯ - ১৮৯৪: য়্যুলি জুকভস্কি
 ১৮৯৪ - ১৯০৩: এডুয়ার্ড প্লিস্কি
 ১৯০৩ - ১৯০৯: সার্গেই টিমাশেভ
 ১৯০৯ - ১৯১২: এ্যালেক্সি কন্সিন
 ১৯১২ - ১৯১৭: ইভান শিপোভ

বহিঃসংযোগ 
 স্টেট ব্যাংকের গোড়পত্তন  
 রুশ ফেডারেশনের কেন্দ্রীয় ব্যাংকের সাইটে 'রুশ সাম্রাজ্যের কেন্দ্রীয় ব্যাংক' সম্পর্কিত বর্ণনা  
 রুশ ফেডারেশনের কেন্দ্রীয় ব্যাংকের সাইটে 'রুশ সাম্রাজ্যের কেন্দ্রীয় ব্যাংক' সম্পর্কিত বর্ণনা

তথ্যসূত্র 

প্রাক্তন কেন্দ্রীয় ব্যাংক
শতপথ ব্রাহ্মণ

শতপথ ব্রাহ্মণ () হলো শুক্ল যজুর্বেদের সঙ্গে যুক্ত একটি গদ্য ধর্মগ্রন্থ। এটিতে বৈদিক আচার-অনুষ্ঠানের বর্ণনা রয়েছে। এই ব্রাহ্মণটি দুটি শাখায় পাওয়া যায় – মধ্যণ্ডিন (বাজসনেয় মধ্যণ্ডিন শাখার) এবং কান্ব (কান্ব শাখার)। প্রথমটি ১৪টি খণ্ডে ১০০টি অধ্যায় ও ৭,৬২৪টি কাণ্ডিকে এবং দ্বিতীয়টি ১৭টি খণ্ডে ১০৪টি অধ্যায় ও ৬,৮০৪টি কাণ্ডিকে বিভক্ত

রচনাকাল 
ভাষাতাত্ত্বিক গবেষণা থেকে জানা যায়, শতপথ ব্রাহ্মণ বৈদিক সংস্কৃতের (অর্থাৎ, মোটামুটিভাবে খ্রিস্টপূর্ব ৮ম থেকে ৬ষ্ঠ শতাব্দী, লৌহযুগীয় ভারত) ব্রাহ্মণ পর্যায়ের সর্বশেষ অংশে রচিত হয়।

জন এন. ব্রামারের মতে এটির রচনাকাল খ্রিস্টপূর্ব ৭০০ অব্দের কাছাকাছি কোনো সময়ে। জুলিয়াস এগেলিঙের মতে, এই ব্রাহ্মণের সর্বশেষ সংস্করণটির রচনাকাল খ্রিস্টপূর্ব ৩০০ অব্দ। যদিও এর কোনো কোনো অংশ “অনেক প্রাচীনতর, যা অজ্ঞাত প্রাচীনকাল থেকে মুখে মুখে প্রচলিত ছিল।”

বিষয়বস্তু 
এই ধর্মগ্রন্থের প্রধান আকর্ষণীয় দিকগুলির একটি হল এর পৌরাণিক অংশ। এখানে সৃষ্টি-সংক্রান্ত পুরাণকথা ও মনুর প্রলয়ের উল্লেখ আছে।  এই সৃষ্টি-সংক্রান্ত পুরাণকথার সঙ্গে অন্যান্য সৃষ্টি-সংক্রান্ত পুরাণের অনেক সাদৃশ্য আছে। যেমন, প্রাগৈতিহাসিক বন্যা (বাইবেলে যেমন পাওয়া যায়), আলো ও অন্ধকারের প্রসার, ভালো ও মন্দের বিভাজন এবং সময়ের ব্যাখ্যা। শতপথ ব্রাহ্মণে যজ্ঞবেদী নির্মাণ, যজ্ঞের উপকরণ, যজ্ঞে মন্ত্রোচ্চারণ ও সোমরস প্রস্তুতকরণের সঙ্গে সঙ্গে বিভিন্ন অনুষ্ঠানের প্রতীকী ব্যাখ্যার একটি বিস্তারিত বিবরণ পাওয়া যায়।

মধ্যণ্ডিন শাখার ১৪টি খণ্ডকে দুটি প্রধান অংশে ভাগ করা যায়। প্রথন নয়টি বই যজুর্বেদ সংহিতার প্রথম ১৮টি খণ্ডের পুথিগত টীকা দিয়েছে। এই টীকা স্থানে স্থানে পঙ্‌ক্তি ধরে ধরে দেওয়া হয়েছে। পরবর্তী পাঁচটি বই অনুষ্ঠানে ব্যবহৃত নতুনতর দ্রব্য ও অন্যান্য দ্রব্যের বর্ণনা বর্ণনা দিয়েছে। ১৪শ এবং শেষ খণ্ডটি বৃহদারণ্যক উপনিষদ্‌ নামে খ্যাত।

মধ্যণ্ডিন শাখার শতপথ ব্রাহ্মণটিকে ১৯শ শতাব্দীর শেষ ভাগে জুলিয়াস এগলিং ইংরেজিতে অনুবাদ করেন। এটি সেক্রেড বুকস অফ দি ইস্ট গ্রন্থমালায় পাঁচ খণ্ডে প্রকাশিত হয়। কান্ব শাখার শতপথ ব্রাহ্মণ উইলিয়াম ক্যালান্ড তিন খণ্ডে ইংরেজিতে অনুবাদ করেছিলেন।

আরও দেখুন
যাজ্ঞবল্ক্য
যজুর্বেদ
শতপথী

পাদটীকা

তথ্যসূত্র
 Weber, The Catapatha-Brahmana, Berlin,  1949.
 Max Müller, The Satapatha-Brahmana, Madhyandina School,Vol. 12.Part1, Book 1 and 2,  Clarendon Press, 1882; reprint by Motilal Banarsidass, 1972.
 Moriz Winternitz,  A History of Indian Literature (Vol.I), Second edition 1972.
 W. P. Lehmann and H. Ratanajoti, Typological syntactical Characteristics of the , JIES 3:147-160.

বহিঃসংযোগ
GRETIL etext
The Eggeling translation of the Satapatha Brahmana, at sacred-texts.com
Astronomy of the Satapatha Brahmana by Subhash C. Kak

ব্রাহ্মণ (হিন্দুশাস্ত্র)
কৃতি স্যানন

কৃতি স্যানন (জন্ম: ২৭ জুলাই ১৯৯০) একজন ভারতীয় মডেল এবং চলচ্চিত্র অভিনেত্রী। মডেলিংয়ের মাধ্যমে মিডিয়াতে আগমন করার পরে তিনি সুকুমারের তেলুগু চলচ্চিত্র ১ নেনোক্কাদিন-এ অভিনয়ের মাধ্যমে চলচ্চিত্রে আত্মপ্রকাশ করেন। তার প্রথম বলিউড চলচ্চিত্র ছিল সাব্বির খানের রোমান্টিক এ্যাকশনধর্মী ধাচের হিরোপন্তি। উক্ত চলচ্চিত্রে অসাধারণ অভিনয়ের সুবাদে তিনি ফিল্মফেয়ার পুরস্কার শ্রেষ্ঠ নবাগত অভিনেত্রী  লাভ করেন।

কর্মজীবন

চলচ্চিত্রের তালিকা

সঙ্গীত ভিডিও

পুরস্কার এবং মনোনয়ন

তথ্যসূত্র

বহিঃসংযোগ

 
 

১৯৯০-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
২১শ শতাব্দীর ভারতীয় অভিনেত্রী
ভারতীয় নারী মডেল
ভারতীয় অভিনেত্রী
দিল্লির নারী মডেল
নয়াদিল্লির অভিনেত্রী
পাঞ্জাবি ব্যক্তি
জেপি ইনস্টিটিউট অব ইনফরমেশন টেকনোলজির প্রাক্তন শিক্ষার্থী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বেটি উইলসন

এলিজাবেথ রেবেকা বেটি উইলসন (; জন্ম: ২১ নভেম্বর, ১৯২১ - মৃত্যু: ২২ জানুয়ারি, ২০১০) ভিক্টোরিয়ার মেলবোর্নে জন্মগ্রহণকারী অস্ট্রেলিয়ার বিখ্যাত মহিলা ক্রিকেটার ছিলেন। ১৯৪৭-৪৮ থেকে ১৯৫৭-৫৮ মেয়াদকালে অস্ট্রেলিয়া জাতীয় মহিলা ক্রিকেট দলের অন্যতম সদস্য ছিলেন তিনি। তাকে সর্বকালের সেরা মহিলা ক্রিকেটারদের একজনরূপে গণ্য করা হয়ে থাকে। ‘বেটি’ ডাকনামে পরিচিত বেটি উইলসন ডানহাতে ব্যাটিংয়ে পারদর্শী ছিলেন| তাকে ‘মহিলাদের ব্র্যাডম্যান’ হিসেবে ডাকা হয়ে থাকে। এছাড়াও তিনি অফ-স্পিন বোলিংসহ ফিল্ডার হিসেবেও গুরুত্বপূর্ণ ভূমিকা পালন করেছেন। ঘরোয়া ক্রিকেটে ভিক্টোরিয়ার প্রতিনিধিত্ব করেন।

খেলোয়াড়ী জীবন 
শৈশবে ল্যাম্প পোস্টের সহায়তা নিয়ে ক্রিকেট খেলা শিখতে শুরু করেন। ১০ বছর বয়সে কলিংউড ওম্যান’স ক্রিকেট ক্লাবে বড়দের সাথে খেলার জন্য মনোনীত হন। ১৪ বছর বয়সে ভিক্টোরিয়া দ্বিতীয় একাদশ ও ১৬ বছর বয়সে বড়দের দলে অন্তর্ভুক্ত হন।

দ্বিতীয় বিশ্বযুদ্ধের কারণে টেস্ট খেলায় অংশ নিতে দেরি হয় তার। ২০ মার্চ, ১৯৪৮ তারিখে নিউজিল্যান্ডের বিপক্ষে তার টেস্ট অভিষেক ঘটে। খেলায় তিনি ৯০ রানসহ ৪/৩৭ ও ৬/২৮ লাভ করেন। নিজস্ব দ্বিতীয় টেস্টে ইংল্যান্ডের বিপক্ষে ১১১ রান তোলেন। এরফলে প্রথম অস্ট্রেলীয় মহিলা হিসেবে ইংল্যান্ডের বিপক্ষে সেঞ্চুরি করেন। পাশাপাশি ৯ উইকেটও দখল করেন তিনি।

১৯৫১ সালে ইংল্যান্ড সফর করেন। স্কারবোরায় অনুষ্ঠিত প্রথম টেস্টে ৮১ রান করেন। ইয়র্কশায়ারের বিপক্ষে ৭৭ মিনিটে অপরাজিত ১০০* রান করে শেষ বলে অস্ট্রেলিয়াকে জয়লাভ করান। এ সিরিজের পর তিনি আড়াই বছর ইংল্যান্ডে অবস্থান করেন।

১৯৫৭-৫৮ মৌসুমে ইংল্যান্ডের বিপক্ষে পুরুষ কিংবা মহিলা - উভয় ক্ষেত্রেই প্রথম ক্রিকেটার হিসেবে সেঞ্চুরিসহ টেস্টে ১০ উইকেট পান। ভেজা উইকেটে প্রথম ইনিংসে ৭/৭ পান। তন্মধ্যে মহিলাদের টেস্টে প্রথমবারের মতো হ্যাট্রিক করার গৌরব লাভ করেন তিনি। ফেব্রুয়ারি, ১৯৫৮ সালে অস্ট্রেলিয়া-ইংল্যান্ডের মধ্যকার টেস্টে তিনি এ কীর্তিগাথা রচনা করেন। পরবর্তীতে ২০০৪ সালে পাকিস্তানের শাইজা খান ও ২০১১ সালে স্বদেশী রেনে ফারেল এ কৃতিত্বের অধিকারী হন। অস্ট্রেলিয়ার নিম্ন রান সংগ্রহের মধ্যেও তিনি ১২ রান করে সর্বোচ্চ রান সংগ্রাহক হন ও দ্বিতীয় ইনিংসে ১০০ তোলেন। দ্বিতীয় ইনিংসে ১৯ ওভারে ৪/৯ লাভ করেন ও খেলায় ১১/১৬ নিয়ে সেরা বোলিংয়ের রেকর্ড গড়েন যা ২০০৪ সাল পর্যন্ত টিকেছিল।

সম্মাননা 
সমগ্র খেলোয়াড়ী জীবনে ১১ টেস্ট খেলে ৫৭.৪৬ গড়ে ৮৬২ রান করেন। এছাড়াও ১১.৮০ গড়ে ৬৮ উইকেট নেন। ১৯৮৫ সালে প্রথম মহিলা ক্রিকেটার হিসেবে অস্ট্রেলিয়ান স্পোর্টিং হল অব ফেমে অন্তর্ভুক্ত হন। ১৯৮৫-৮৬ মৌসুমে অনূর্ধ্ব-২১ জাতীয় মহিলা ক্রিকেট চ্যাম্পিয়নশীপ তার সম্মানার্থে ‘বেটি উইলসন শীল্ড’ নামে আখ্যায়িত হয়। ২০১৫ সালে বেটি উইলসনকে আইসিসি ক্রিকেট হল অব ফেমে অন্তর্ভুক্ত করা হয়।

তথ্যসূত্র

আরও দেখুন 
 মেগ ল্যানিং
 মহিলাদের ক্রিকেট
 আইসিসি ক্রিকেট হল অব ফেম
 অস্ট্রেলিয়া জাতীয় মহিলা ক্রিকেট দল
 মহিলাদের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 

 
 
"Wilson's Test"
Cricinfo : Wilson interview
Wilson's sporting legacy

১৯২১-এ জন্ম
২০১০-এ মৃত্যু
অস্ট্রেলীয় মহিলা ক্রিকেটার
অস্ট্রেলিয়ার মহিলা টেস্ট ক্রিকেটার
আইসিসি ক্রিকেট হল অব ফেমে প্রবেশকারী
ভিক্টোরিয়ার ক্রিকেটার
ভিক্টোরিয়া (অস্ট্রেলিয়া) থেকে আগত ক্রিকেটার
ভিক্টোরিয়ার (রাজ্য) মহিলা ক্রীড়াবিদ
মহিলাদের টেস্ট ক্রিকেটে হ্যাট্রিক লাভকারী
মেলবোর্ন থেকে আগত ক্রিকেটার
অস্ট্রেলিয়ান ক্রিকেট হল অব ফেমে প্রবেশকারী
স্পোর্ট অস্ট্রেলিয়া হল অব ফেমে প্রবেশকারী
চাঁদপুর, মালদা

চাঁদপুর ভারতের পশ্চিমবঙ্গ রাজ্যের মালদা জেলার একটি গ্রাম এবং গ্রাম পঞ্চায়েত। চাঁদপুরের গ্রাম পঞ্চায়েত চাঁদপুরে অবস্থিত। এখানকার অধিকাংশ বাসিন্দা মুসলমান, তবে এই অঞ্চলে হিন্দু লোকও রয়েছে। এ গ্রামে সাধু বাবা মন্দির রয়েছে যা এই অঞ্চলে সুপরিচিত। গ্রামের অনেক বাসিন্দা কলকাতা বা মুম্বইয়ে কাজ করেন। কেউ কেউ ব্যবসায় বা কৃষিকাজের সাথে জড়িত।

শিক্ষা 
গ্রামে দুটি আধুনিক কিন্ডার গার্ডেন স্কুল রয়েছে, (চাঁদপুর চিলড্রেনস একাডেমী) ও (আদর্শ শিশু বিকাশ শিক্ষা নিকেতন)। এছাড়াও সরকারি প্রাথমিক বিদ্যালয় রয়েছে। ধর্মীয় শিক্ষার জন্য কয়েকটি মক্তব, চাঁদপুর-চণ্ডীপুর রিয়াজুল উলুম নামে একটি মাদ্রাসা আছে।

স্বাস্থ্য 
গ্রামটিতে একটি প্রাথমিক স্বাস্থ্যকেন্দ্র রয়েছ।

কৃষি 
কৃষি ব্যবস্থার উন্নয়নের স্বার্থে এখানে একটি কৃষি সমবায় সমিতি স্থাপন করা হয়েছে।

তথ্যসূত্র

মালদহ জেলার গ্রাম
পশ্চিমবঙ্গের গ্রাম
মধ্যাঞ্চল ক্রিকেট দল (বাংলাদেশ)

মধ্যাঞ্চল ক্রিকেট দল একটি প্রথম শ্রেণীর ক্রিকেট দল যা বাংলাদেশ ক্রিকেট লীগে মধ্য বাংলাদেশকে প্রতিনিধিত্ব করে। এটি বাংলাদেশের প্রথম শ্রেণীর দুটি দল ঢাকা বিভাগ ও ঢাকা মহানগরী  দলের সমন্বয়ে গঠিত একটি দল।

বর্তমান স্কোয়াড 
২০১৪-১৫ বাংলাদেশ ক্রিকেট লীগের জন্য স্কোয়াড:
 মাহমুদুল্লাহ রিয়াদ
 তাসকিন আহমেদ
 শামসুর রহমান শুভ
 আব্দুল মজিদ
 রনি তালুকদার
 শুভাগত হোম
 ধীমান ঘোষ
 মোশাররফ হোসেন
 রুবেল হোসেন
 মার্শাল আইয়ুব
 ইলিয়াস সানি
 মেহরাব হোসেন জুনিয়র
 নাদিফ চৌধুরী
 মোহাম্মদ শরিফ
 আবু হায়দার রনি

খেলোয়াড়

তথ্যসূত্র 

বাংলাদেশের প্রথম-শ্রেণীর ক্রিকেট দল
বাংলাদেশে ক্রিকেট
বাংলাদেশ ক্রিকেট লিগ
২০১২-এ বাংলাদেশে প্রতিষ্ঠিত
পেদ্রো পার্দো দে সেলা

পেদ্রো পার্দো দে সেলা রদ্রিগুয়েজ দে আগুইয়ার রিবাদেনেইয়ারা (মৃত্যু ৩ অক্টোবর ১৪৮৩), পঞ্চদশ শতকে জন্ম নেয়া গ্যালিসিয়ার একজন বিখ্যাত মার্শাল। তার পিতার নাম জোয়ান নুনেস পার্দো এবং মায়ের নাম দোনা তেরেসা রদ্রিগুয়েজ দে আগুইয়ার। সংক্ষেপে তাকে পেদ্রো পার্দো দে সেলা  নামে উল্লেখ করা হয়।

ক্যাথলিক শাসকের আদেশে মনডোনেডো ক্যাথেড্রালের সম্মুখে ১৪৮৩ সালে তাকে তার ছেলে সহ শিরোশ্ছেদ করে হত্যা করা হয়।

জীবনী
তিনি ১৪৪৫ সালের পরে ভিভেরোতে চলে আসেন। ১৪৭৪ সালে মেয়র হওয়ার পরে তিনি মার্শাল পদবি লাভ করেন। ১৪৭৬ সালে ক্যাথলিক রাজা তাকে পদ থেকে বহিষ্কার করেন। ১৪৭৮ সালে তাকে ভিভেরো থেকেও বহিষ্কার করা হয়। ক্যাথলিক রাজা সান্তা মার্তা দে অর্তিগুয়েরা এবং মনদোনেদো এর প্রশাসককে চিঠি দেন ফলে তারা তাকে শহরে প্রবেশে বাঁধা দেয়।

তথ্যসূত্র

গ্যালিসিয়া
১৪৮৩-এ মৃত্যু
১৪২৫-এ জন্ম
র‍্যামন পিনেইরো লোপেজ

র‍্যামন পিনেইরো লোপেজ (ল্যাঙ্কারা ১৯১৫ - সান্তিয়াগো ডে কমপোস্তেলা ১৯৯০), গ্যালিসিয়ার একজন স্বনামধন্য সাহিত্যিক এবং রাজনীতিবিদ। ২০০৯ সালে গ্যালিসিয় সাহিত্য দিবসে তাকে সম্মানিত করা হয়। তিনি প্রকাশনা সংস্থা গ্যালাক্সিয়া এবং সাময়িকী গ্রেইল এর অন্যতম প্রতিষ্ঠাতা এবং প্রথম সম্পাদক। তার সাহিত্য কর্মকে দুই ভাগে ভাগ করা হয়েছে। প্রথম দর্শন ধারার রচনা যেখানে তার চিন্তা চেতনা প্রতিফলিত হয়েছে। দ্বিতীয়ত গ্যালিসিয়ার ভাষাকে আদর্শ রূপে দাঁড় করাতে ভাষা ভিত্তিক কাজ গুলো।

জীবনী
র‍্যামন পিনেইরো লোপেজ লুগোর সেরা বিদ্যালয়ে অধ্যয়ন করেন। এখানে পড়ার সময়ে তিনি যুবক বয়সে গ্যালিগুইস্তা পার্টিতে যোগ দেন। ১৯৩৬ সালে গ্যালিসিয়ার স্ট্যাটুট রচনা করায় এই পার্টি অগ্রগণ্য ভূমিকা রেখেছিলো।

স্প্যানিশ গৃহ যুদ্ধের সময়ে তিনি বিদ্রোহী পক্ষকে সমর্থন দিয়েছিলেন। যুদ্ধ শেষে তিনি দর্শন শাস্ত্র অধ্যয়ন করেন।

তথ্যসূত্র

গ্যালিসিয়া
১৯১৫-এ জন্ম
১৯৯০-এ মৃত্যু
সদগোপ

সদগোপ হল ভারতের মূল জমিদার/চাষা জাতির পূর্বভারতীয় শাখা যারা মূলতঃ বঙ্গ,উৎকলে এরং কিছু সংখ্যক বিহারে বসবাসকারী সনাতন ধর্মালম্বী(হিন্দু) সম্প্রদায়। ইহারা মূলত কৃষিকার্য্য করে। সদগোপদের মধ্যে অনেক বৃহৎ জমির মালিকও ছিলেন।

উৎপত্তি ও ইতিহাস
সংস্কৃত শব্দ সদ্ অর্থাৎ পাবন ও ভালো এবং গোপ অর্থাৎ গৌ-পালক ও গোয়ালা থেকে সদ্গোপ নামটি এসেছে।

মূলতঃ এরা বৈষ্ণব সম্প্রদায় অনুগামী হয় তথা কূল ও আরাধ্যা দেবতা শ্রীকৃষ্ণ এবং কূলদেবি বা কূল অধিষ্ঠাত্রী/রক্ষাকর্ত্রী দেবী যোগমায়া ও বিন্ধ্যাবাসিনী। এদের মূল পর্ব দোলযাত্রা ও জন্মাষ্টমী । গয়া ও মথুরা-বৃন্দাবন-নন্দগ্রাম এবং শ্রীক্ষেত্র-পূরী তহাদের মুল তীর্থ।

এরা বঙ্গে তিনটি বর্গে বিভক্ত। যথা - কুলীন,মৌলিক,ও গ্রামীণ পরে এরা আবার পূর্বী ও পশ্চিমী কুলীনে বিভক্ত হয়। পশ্চিমী কুলীনেরা পশ্চিমবঙ্গে বসবাসরত এবং ঘোষ ও সর্হসা বর্গতে বিভক্ত। পূর্বী কুলিনেরা পশ্চিমবঙ্গের মেদিনীপুরের বাসিন্দা, এবং কিছু বিহারের অধিবাসী। সদগোপরা বাংলা ভাষায় কথা বলেন কিন্তু বিহারের অধিবাসীরা কথা বলেন হিন্দীতেও এবং উৎকল অধিবাসী গোপ/গৌড় রা মূলতঃ ওড়িয়া বলে ।। উৎকলেও গোপরা তিন বর্গে বিভক্ত। যথা:-মথুরাপূরিয়া, গোপপূরিয়া এবং মগধী/মগধপূরিয়া । এই বিভক্ত তাদের প্রাচীন মূল বাসস্থান থেকে করা হয়েছে । যেমন উত্তরপ্রদেশের মথুরা মূল অধিবাসী গোপদের মথুরাপুরিয়া ও বিহারের মূল অধিবাসী গোপদের মগধী বলা হয়। 

সদগোপদের মধ্যে অতীতে কিছু রাজা ছিলেন যারা গোপভূমি, নারায়ণগড়, বলরামপুর একসময় শাসন করেছিলেন।

উপনাম/উপাধি
সদগোপদের বহুল ব্যবহৃত/প্রচলিত উপনাম ঘোষ। তবে এ ছাড়াও সদগোপরা বহু বিভিন্ন উপনাম/উপাধি তে বিভক্ত যেমন প্রতিহার,রায়, চরণ, দণ্ডপাট, মণ্ডল,পাল, পাত্র, ঘুগু, সাইনি, সুর, নিয়োগী, কুমার, কুইলা, কারক,পাত্র সিংহ, চৌধুরী, মহাপাত্র,ঘোষ, ইত্যাদি এবং উৎকল অধিবাসী গোপ/গৌড় দের বহুল ব্যবহৃত/প্রচলিত উপনাম মহাপাত্র, রাউত,
বৈরা/বেহরা,মহাকুণ্ড ইত্যাদি হয়।

উল্লেখযোগ্য ব্যক্তি 
মহেন্দ্রলাল সরকার
  অতুল সুর 
  বিনয় ঘোষ
  যোগেশচন্দ্র রায় বিদ্যানিধি
  রানি শিরোমণি 
  রাসবিহারী ঘোষ

তথ্যসূত্র

বাঙালি হিন্দু
পশ্চিমবঙ্গের সামাজিক গোষ্ঠী
বিহারের সামাজিক গোষ্ঠী
ঝাড়খণ্ডের সামাজিক গোষ্ঠী
বাঙালি হিন্দু জাতি
বুরানদাখত

বুরান (পাহলভি: ; ৫৯০ – ৬২৮ বা ৬৩১) ছিলেন সাসানীয় সম্রাট দ্বিতীয় খসরুর কন্যা। তিনি ছিলেন সাসানীয় সাম্রাজ্যের সিংহাসনে আরোহণকারিণী দুইজন নারীর মধ্যে প্রথম। অপরজন হলেন তার ভগ্নি ও উত্তরসূরি আজারমিদখত)। বিভিন্ন ঐতিহাসিকের বর্ণনামতে তার রাজত্ব ৬২৯ থেকে ৬৩০ পর্যন্ত এক বছর চার মাস অথবা দুই বছরব্যাপী স্থায়ী ছিল। সাসানীয় শাহ্‌রা তৃতীয় শতাব্দী থেকে ৬৫১ খ্রিষ্টাব্দ পযর্ন্ত পারস্য শাসন করেছিলেন। বুরান ২৯তম শাহ্‌ ছিলেন। তার পূর্বসুরী ছিলেন তৃতীয় আর্মশীর এবং তার উত্তরসূরি পঞ্চম হর্মাজদ। 
thumb|Munt van Boran
তৎকালীন মুদ্রায় তার নাম বরান বা বুরান হিসেবে পাওয়া যায়। পারস্যের কবি ফেরদৌসি তার মহাকাব্য শাহানামায় তাকে “পরান্দখত” হিসেবে উল্লেখ করেছেন। তিনি তার পিতা দিবতীয় খসরুর স্মৃতি ও সম্মান পুনুরুজ্জীবিত করতে চেয়েছিলেন, যিনি তার রাজত্বকালে সাসানীয় সাম্রাজ্যকে সবচেয়ে বৃহদাকার উপনিবেশ উপহার দিয়েছিলেন।

তথ্যসূত্র

উৎস 

৬৩২-এ মৃত্যু
শ্বাসরোধে মৃত্যু
জন্মের সাল অজানা
লগইন দরকার এমন তথ্যসূত্র বা উৎস
দ্বিতীয় খসরুর সন্তান
বাইজেন্টাইন বংশোদ্ভূত ব্যক্তি
শাহনামেহের নারী
খুনের শিকার পারস্য রাজশাসক
সাসানীয় সাম্রাজ্যের নারী
এশিয়ার রাজত্বকারী রানী
৭ম শতাব্দীতে খুন হওয়া রাজশাসক
৭ম শতাব্দীর রাজত্বকারী রানী
৭ম শতাব্দীর সাসানীয় রাজশাসক
শারজাহ আমিরাত

শারজাহ আমিরাত ( ) সংযুক্ত আরব আমিরাতের একটি আমিরাত। এটি সংযুক্ত আরব আমিরাতের ৭টি প্রদেশের একটি আমিরাত। এর আয়তন প্রায়  এবং জনসংখ্যা প্রায় ১,৪০০,০০০(২০১৫)। শারজাহ আমিরাতের রাজধানী শহর হলো শারজাহ, এবং এই রাজধানীর নামে এটার নামকরণ হয়।

এই আমিরাতে পরম রাজতন্ত্র পদ্ধতির শাসন ব্যবস্থায় প্রচলিত। ১৯৭২ সাল হতে আমিরাতটি সুলতান বিন মোহাম্মেদ আল-কাসিমির শাসনাধীনে রয়েছে।

ইতিহাস 
আমিরাতের আওতাভুক্ত এলাকায় মানব বসতি ১২০,০০০ বছরেরও বেশি সময় ধরে বিদ্যমান, যেখানে প্রাথমিক কুঠার এবং পাথরের সরঞ্জামের পাশাপাশি তামা ও লৌহ যুগের যন্ত্রপাতির উল্লেখযোগ্য আবিস্কার রয়েছে, আল ধাইদ, আল থুকেইবা, মাইলেহা, টেল আবরাক, মুওয়াইলাহ, আল মাদামে এবং জেবেল ফায়া এর মধ্যে। ম্লেহা এলাকায় প্রত্নতাত্ত্বিক আবিষ্কারগুলি আফ্রিকা থেকে বিস্তৃত বিশ্বে মানবতার বিস্তারের সাথে সামঞ্জস্যপূর্ণ মানব বাসস্থান নির্দেশ করে, তথ্য খোঁজা ও দেখানো হয়েছিল ম্লেহা আর্চেওলজিকাল সেন্টার - এ।

ঐতিহাসিকভাবে আমিরাত ছিল এই অঞ্চলের অন্যতম ধনী শহর।

১৭২৭ সালের দিকে, আল কাসিমি গোষ্ঠী শারজাহ নিয়ন্ত্রণ করে এবং রাষ্ট্রকে স্বাধীন ঘোষণা করে।

তথ্যসূত্র

বহিঃসংযোগ

  Sharjah Municipality official website
  Sharjah Municipality official website
Sharjah Aquarium
New Sharjah emblem

শারজাহ
পারস্য উপসাগর
সংযুক্ত আরব আমিরাতের জনবহুল উপকূলীয় স্থান
ইসলামি রাজতন্ত্র